ДОГОВОР ЗА АРЕНДА НА ТЪРГОВСКО ПРЕДПРИЯТИЕ

Днес,..................., в гр./с. ............................, между:

1. ...................................................................,

наричан по-долу АРЕНДОДАТЕЛ,

и

2. ...................................................................,

наричан по-долу АРЕНДАТОР, се сключи този договор.

СТРАНИТЕ СЕ СПОРАЗУМЯХА ЗА СЛЕДНОТО: 

I. ПРЕДМЕТ НА ДОГОВОРА

Чл. 1. (1) Арендодателят се задължава да предостави на арендатора за временно ползване търговското си предприятие (наричано по-долу "предприятието"), в цялост като имуществен комплекс, който ще се използва за осъществяването на следната предприемаческа дейност: ........................ ............................................................................. ................................ ...................................., срещу задължението на арендатора да заплаща арендно възнаграждение.

(2) В състава предприятието като имуществен комплекс влизат:

1. недвижими имоти, изброени и индивидуализирани в Приложение № 1 към този договор;

2. машини, съоръжения и др. под., посочени в Приложение № 2 към този договор;

3. суровини, материали, готова продукция и други, посочени в Приложение № 3 към този договор;

4. вземания, съгласно Договор за прехвърляне на вземания от .......... .........; 

5. задължения към съконтрагенти на арендодателя, съгласно Договор за встъпване в задължения от ..........................; 

6. права за ползване на: фирменото наименование, търговски марки; изобретения; полезни модели; производствен опит, отстъпени с Договор за лицензия от ........................... 

II. АРЕНДНО ВЪЗНАГРАЖДЕНИЕ

Чл. 2. (1) Арендаторът се задължава да заплаща арендно възнаграждение, което се формира по следния начин:

1. ..................... лева, които се заплащат еднократно в срок .... .... дни след предаването на предприятието съгласно чл. 4;

2. ...................... лева, които се заплащат за всеки месец в срок до ....... число на месеца, следващ месеца, за който се дължат. 

(2) Размерът на месечното арендно възнаграждение съгласно т. 2 на предходната алинея може да бъде предоговарян за всяка следваща година от срока по чл. 3, ако поради обстоятелства, за които никоя от страните не отговоря, икономическите условия или състоянието на предприятието като имущество съществено са се изменили. 

III. СРОК ЗА ПОЛЗВАНЕ

Чл. 3. Срокът за ползване на предприятието съгласно този договор е .... ............... години, считано от предаването му съгласно чл. 4.

IV. ПРЕДАВАНЕ НА ПРЕДПРИЯТИЕТО. ВРЪЩАНЕ НА ПРЕДПРИЯТИЕТО

Чл. 4. (1) В срок до ............ дни след подписването на този договор арендодателят предава на арендатора предприятието.

(2) За предаването се изготвя приемо-предавателен протокол, който се подписва от овластени представители на двете страни.

(3) Предприятието се счита за предадено в цялост съгласно чл. 1, ал. 2, ако в приемо-предавателния протокол не е констатирано друго.

(4) Подготовката на предприятието за предаване, включително изготвянето на приемо-предавателния протокол и счетоводен баланс, е задължение на арендодателя, като необходимите за това разноски са за негова сметка.

Чл. 5. (1) След изтичане на срока по чл. 3 или при прекратяване на този договор съгласно чл. 16 и 17, арендаторът е длъжен в едномесечен срок да върне предприятието на арендодателя.

(2) Стойността на предприятието при връщането трябва да е равна или по-голяма от стойността при предаването му. Ако стойността на предприятието е намалена, арендаторът е длъжен да заплати разликата на арендодателя.

(3) За връщането на предприятието се изготвя приемо-предавателен протокол, който се подписва от овластени представители на двете страни.

(4) Подготовката на предприятието за връщане, включително изготвянето на приемо-предавателния протокол и счетоводен баланс, е задължение на арендатора, като необходимите за това разноски са за негова сметка. 

IV. ПОЛЗВАНЕТО НА ПРЕДПРИЯТИЕТО. ДОХОДИ ОТ ПОЛЗВАНЕТО

Чл. 6. (1) Ако не е уговорено друго в този договор, арендаторът има право без съгласието на арендодателя да отчуждава, преработва, заема и отдава за временно ползване вещите, суровините и другите материални ценност, влизащи в имуществото на арендуваното предприятие.

(2) Арендаторът има правата по предходната алинея, ако с посочените действия не намалява стойността на предприятието като цяло.

(3) Арендаторът не може без писменото съгласие на арендодателя да се разпорежда със следните вещи и права: ....................................... ............................................................................. ...................................................................... 

Чл. 7. (1) Продукцията и паричните средства, получени от арендатора в резултат от използването на предприятието, са негова собственост.

(2) Разпоредбата в предходната алинея не може обаче да накърнява правото на арендодателя да иска при връщане стойността на предприятието да е равна на стойността му при предаването му. 

V. ЗАДЪЛЖЕНИЯ НА ПРЕДПРИЯТИЕТО

Чл. 8. (1) Арендаторът е длъжен да погасява задълженията към третите лица, поети съгласно Договора за встъпване в задължения, посочен в чл. 1, ал. 2, т. 5.

(2) Ако поради неизпълнение от арендатора на задължението му по предходната алинея, арендодателят бъде принуден да изпълни задължения на предприятието към трети лица, последният има право да иска обезщетение от арендатора.

(3) Арендаторът не е длъжен да изпълнява задължения на предприятието, възникнали преди сключването на този договор, ако те не са посочени в Договора за встъпване в задължения (чл. 1, ал. 2, т. 5). Ако арендаторът изпълни такова задължение, той може да прихване от арендното възнаграждение до размера на даденото. 

VI. РАЗХОДИ ПО ЕКСПЛОАТАЦИЯТА НА ПРЕДПРИЯТИЕТО

Чл. 9. (1) Арендаторът е длъжен през целия срок на ползване на предприятието да го поддържа в надлежното техническо и експлоатационно състояние, включително като извършва за своя сметка текущи и основни ремонти.

(2) Арендаторът е длъжен да заплаща разходите, свързани с експлоатацията на предприятието.

(3) Арендаторът е длъжен да застрахова имуществото на предприятието.

(4) При погиване на значителна част от имуществото на предприятието, която не може да бъде възстановена в разумен срок или възстановяването й би струвало прекомерно много средства и без която е невъзможно договореното ползване на предприятието, арендаторът може да се откаже от договора, като предаде на арендодателя застрахователното обезщетение и останалата част от имуществото на предприятието. 

VII. ИЗВЪРШВАНЕ НА ПОДОБРЕНИЯ. УВЕЛИЧАВАНЕ СТОЙНОСТТА НА

Чл. 10. (1) Арендаторът може без съгласието на арендодателя да извършва разширения, реконструкции, техническо преоборудване и други подобни, ако стойността на отделните мероприятия не надвишава ............ лева и общото увеличение на стойността на предприятието като цяло не надвишава ............ ................................. лева. 

(2) Изграждане и подобрения на недвижими имоти, както и закупуване на машини и съоръжения, които впоследствие не могат да бъдат отделени от имуществото на предприятието, може да стане само след изрично писмено съгласие на арендодателя.

Чл. 11. (1) Ако при връщането на предприятието стойността му е по-голяма от стойността при предаването му на арендатора, арендодателят е длъжен да заплати на арендатора разликата.

(2) Когато действията, водещи до увеличаване на стойността на предприятието са извършени без съгласието на арендодателя, последният е длъжен да заплати разликата по предходната алинея до максималния общ размер, посочен в чл. 10, ал. 1.

(3) Ако увеличената стойност на предприятието е в резултат на подобрения, за които не е дадено съгласие от арендодателя съгласно чл. 10, ал. 2, то арендаторът може да иска само по-малката сума измежду сумата на направените разноски и сумата, с която се е увеличила стойността на предприятието вследствие на тези подобрения.

(3) Арендодателят може да намали определената по предходната алинея сума, ако тя е несъразмерно по-висока от повишението на полезността и експлоатационните свойства на предприятието. 

VIII. ДРУГИ ПРАВА И ЗАДЪЛЖЕНИЯ НА СТРАНИТЕ

Чл. 12. (1) Арендодателят гарантира, че:

1. трети лица нямат права върху арендуваното предприятие;

2. предприятието и имуществото, включено в него, няма недостатъци, за които арендаторът не е уведомен.

(2) Арендодателят е длъжен:

1. да предаде предприятието съгласно уговореното в този договор;

2. в 14-дневен срок от сключването на този договор да уведоми длъжниците за прехвърлянето на задълженията съгласно договора по чл. 1, ал. 2, т. 4;

3. да уведоми кредиторите за встъпването на арендатора в задълженията към тях съгласно договора по чл. 1, ал. 2, т. 5;

4. при равни или близки други условия да предпочете арендатора, ако след изтичане на срока на този договор отдава предприятието за ползване;

5. да не преотстъпва на трети лица информация, получена при или по повод сключването и изпълнението на този договор;

6. във взаимоотношенията си с арендатора да полага грижата на добрия търговец.

Чл. 13. (1) Арендаторът е длъжен:

1. при използването на предприятието и изпълнение на задълженията си по този договор да полага грижата на добрия търговец;

2. да уведоми своевременно арендодателя за повреди и посегателства, извършени от трети лица, както и за претенции върху предприятието или отделни имущества, включени в него;

3. да не преотстъпва на трети лица информация, получена при или по повод сключването и изпълнението на този договор. 

IХ. ОБЕЗЩЕТЕНИЯ И НЕУСТОЙКИ

Чл. 14. (1) При забава за изпълнението на задължението си по чл. 2, ал. 1 арендаторът дължи неустойка в размер на .................. процента от неизплатената сума за всеки просрочен ден, но за не повече от .............. дни. 

(2) При забава за изпълнението на задължението си по чл. 5, ал. 1 арендаторът дължи неустойка в размер на .............................за всеки просрочен ден.

Чл. 15. (1) При неизпълнение на задължението си по чл. 4, ал. 1 арендодателят дължи неустойка в размер на .................................. за всеки просрочен ден.

(2) При неизпълнение на задължението си по чл. 12, ал. 2, т. 2 арендодателят дължи за всеки просрочен ден неустойка в размер на ............ ............ процента от размера на всяко задължение, длъжникът по което не е уведомен. Неустойката за неуведомяване по всяко едно задължение не може да е по-голяма от 150% от размера на задължението. 

Х. ПРЕДСРОЧНО ПРЕКРАТЯВАНЕ НА ДОГОВОРА

Чл. 16. (1) Арендодателят може предсрочно да прекрати този договор като отправи едномесечно писмено предизвестие, ако:

1. арендаторът използва включеното в предприятието имущество при съществени нарушения на условията по този договор или използва предприятието в несъответствие с уговореното предназначение;

2. арендаторът при използването на предприятието съществено намалява неговата стойност и това намаление не е с кратковременен характер;

3. арендаторът два или повече пъти се е забавил с повече от ........... дни за заплащане на месечното арендно възнаграждение по чл. 2, ал. 1, т. 2.

(2) Арендодателят може с писмено уведомление да прекрати предсрочно този договор без да дава предизвестие, ако арендаторът не е заплатил първоначалното еднократно арендно възнаграждение по чл. 2, ал. 1, т. 1.

Чл. 17. Арендаторът може предсрочно да прекрати този договор като отправи едномесечно писмено предизвестие, ако:

1. арендодателят не е предал съществена част от имуществото на предприятието съгласно чл. 1, ал. 2;

2. арендодателят създава пречки за ползването на предприятието съгласно уговореното в този договор;

3. предприятието има съществени недостатъци, които не са били известни на арендатора и той не е могъл и не е бил длъжен да ги открие при предаването на предприятието;

4. трети лица имат основателни претенции към предприятието или съществени негови части. 

ХI. ЗАКЛЮЧИТЕЛНИ РАЗПОРЕДБИ

Чл. 18. Всички съобщения и уведомления между страните ще бъдат в писмена форма за действителност. 

Чл. 19. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл. 20. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред Арбитражния съд при Българска стопанска камара
Чл. 21. (1) Търговските адреси на страните по договора са:

- на възложителя: .....................................................

- на посредника: ......................................................

(2) Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.

Този договор се сключи в два еднообразни оригинални екземпляра по един за всяка от страните. 

ЗА АРЕНДОДАТЕЛЯ: .............. 	ЗА АРЕНДАТОРА: ...............